# data[].attributes.body
- Taifuuni ''Doksur'' on iskenyt Vietnamiin keskiosiin 15.9
- Myrsky romutti taloja: Yli 100 00 kotia vaurioitui
- 80 000 ihmistä evakuoitiin. Neljä on kuollut
- Myrskyn myötä syntyi maanvyöryjä ja tulvia
- Korjaustyöt aloitettiin välittömästi
-

# data[].attributes.attachment_link.readable_text
Keski-Vietnamissa arvioitiin lauantaina taifuuni Doksurin tuhoja. Perjantaina hävitystä aiheuttanut myrsky romutti rakennuksia ja kaatoi voimalinjoja useissa provinsseissa. Ainakin neljä ihmistä kuoli myrskyssä, kertoo uutistoimisto AFP.

"Istuin sisällä talossani ja peitin korvani. En rohjennut lähteä, koska olin niin peloissani", kertoo ravintolansa myrskyssä menettänyt Mai Thi Tinh uutistoimisto AFP:lle.

Yli 100 000 kotia vaurioitui myrskyssä, ja lähes 80 000 ihmistä evakuoitiin. Alueen asukkaita varoitettiin rankkasateiden aiheuttamista tulvista ja maanvyöryistä.

"Tuuli oli niin paha, että piilouduin sängyn alle. Olen vanha, mutta pelkään kuolemaa", kertoi 70-vuotias eläkkeellä oleva opettaja Tran Ngoc Khang AFP:lle

MAINOS (TEKSTI JATKUU ALLA)

Vietnamin hallinto on vannonut ryhtyvänsä korjaustöihin mahdollisimman nopeasti, jotta ihmiset pääsevät palaamaan tavalliseen arkeensa.

Vietnamin keskiosiin osuu usein voimakkaita myrskyjä. Tänä vuonna myrskyissä on kuollut tai kadonnut yhteensä 140 ihmistä.

# data[].attributes.attachment_link.title
Vietnamissa herättiin taifuuni Doksurin tuhojen keskellä - taloja raunioina ja sähkönjakelussa ongelmia

# data[].attributes.attachment_link.description
Keski-Vietnamissa arvioitiin lauantaina taifuuni Doksurin tuhoja. Perjantaina hävitystä aiheuttanut myrsky romutti rakennuksia ja kaatoi voimalinjoja useissa provinsseissa. Ainakin neljä ihmistä kuoli myrskyssä, kertoo uutistoimisto AFP. "Istuin sisällä talossani ja peitin korvani. En rohjennut lähteä, koska olin niin peloissani", kertoo ravintolansa myrskyssä menettänyt Mai Thi Tinh uutistoimisto AFP:lle.

# data[].attributes.body
- Houstonissa pato murtui rankkasateiden vuoksi 29.8
- Rankkasateet on aiheuttanut Harvey-myrsky
- Alueen ihmisiä pyydettiin poistumaan alueelta
- Ainoa tie pois alueelta on vaarassa katketa
- Helpottaakseen patoon kohdistuvaa painetta, viranomaiset päästävät tulvavetä vesialtaista
- Ennustettavissa on vettä satavan 25-51cm edestä
- Kuolleita ainakin 9
- Myrskyn aiheuttamat kustannukset ovat ainakin 35 miljardia euroa

# data[].attributes.attachment_link.readable_text
Tulvavesi aiheuttaa jatkuvasti uusia vaaratilanteita Yhdysvaltain eteläisissä osavaltioissa Harvey-myrskyn takia.

Texasin viranomaiset tiedottivat tiistaina illansuussa Suomen aikaa, että suurkaupunki Houstonin eteläpuolella oleva Columbia Lakesin pato on murtunut. Brazorian piirikunnan alueella edelleen olevia ihmisiä kehotettiin poistumaan alueelta mahdollisimman pian.

Piirikunnan verkkosivuilla julkaistun tiedotteen mukaan vain yksi moottoritie vie enää pois riskialueelta, ja sekin on vaarassa katketa sateen ja tulvivan joen takia.

"Brazorian piirikunnan alueelta ei ole enää muita evakuointireittejä", tiedotteessa kerrottiin uutistoimisto AFP:n mukaan. "Lähtekää nyt!"

MAINOS (TEKSTI JATKUU ALLA)

Aiemmin tiistaina viranomaiset Houstonin alueella kertoivat päästävänsä tulvavettä vesialtaista, jotta kahteen patoon kohdistuva paine helpottaisi.

Viime perjantaina Texasiin iskeneen Harvey-myrskyn tulvavesien odotetaan vielä nousevan paikoin lähipäivinä, sillä rankkasateet piiskaavat edelleen osavaltion rannikkoa.

Yhdysvaltojen presidentti Donald Trump saapui vaimonsa Melania Trumpin kanssa myrskytuhoalueelle tiistaina aamulla paikallista aikaa.

Presidentti kiersi tarkastamassa tuhoja ja tapasi sen jälkeen sekä paikallisia että liittovaltion pelastusviranomaisia.

Trumpin ei ollut tarkoitus vierailla Houstonissa, koska suuri osa kaupungista on veden vallassa ja sinne on lähes mahdoton päästä.

"Presidentti haluaa pitää huolen siitä, etteivät mitkään toimet häiritse pelastustöitä jotka jatkuvat edelleen", Valkoisen talon lehdistösihteeri Sarah Huckabee Sanders selitti presidentin vierailukohteiden valintaa The New York Timesin mukaan.

Kansallinen sääpalvelu on antanut Texasiin lukuisia uusia alueellisia tulvavaroituksia. Ennusteiden mukaan keskiviikkona ja torstaina vettä saattaa sataa 25-51 senttimetrin verran. Yhdysvaltojen ilmatieteen laitoksen mukaan Harveyn sademäärä on ennätyksellinen Yhdysvaltojen mantereella.

Viranomaisten mukaan vielä ainakin 30 000 ihmisen odotetaan hakeutuvan turvaan. Kuolleiden määrästä on erilaisia tietoja. Uutistoimisto Reutersin mukaan kuolleita on yhdeksän, The New York Times -lehden mukaan kymmenen. Kuolleiden joukossa on yksi houstonilainen poliisi.

Kuolleiden määrä saattaa kasvaa, sillä useita ihmisiä on yhä kateissa.

Harvey oli voimakkain hirmumyrsky, joka on osunut Texasin osavaltioon yli 50 vuoteen. Hurrikaanivaiheen jälkeen Harvey laantui trooppiseksi myrskyksi.

Harvey on myös Trumpin presidenttikauden ensimmäinen suuri luonnonkatastrofi ja siten tärkeä testi hänen hallinnolleen.

Myrskytuhojen kustannusten on arvioitu nousevan ainakin 35 miljardiin euroon, ja jälleenrakennus tulee jatkumaan vielä Trumpin presidenttikauden jälkeen. Taloudellisesti mitattuna Harvey on yksi Yhdysvaltojen tuhoisimmista myrskyistä koskaan.

Viranomaiset uskovat, että yli 450 000 ihmistä tulee anomaan liittovaltion avustusta myrskytuhojen korjaamiseen.

"Texasin osavaltiossa tullaan kokemaan yksi suurimmista asuntojen jälleenrakennusoperaatioista, joita tämä kansa on koskaan nähnyt", liittovaltion pelastusvirastossa Femassa työskentelevä Brock Long sanoi The New York Timesin mukaan.

Alla olevalla videolla Arlene Gonzalez Kelsch kuvaa tulvavesien mukana takapihalle uineita alligaattoreita Etelä-Texasissa. Sittemmin Gonzalez Kelsch evakuoitiin kodistaan uutiskanava CNN:n mukaan.

# data[].attributes.attachment_link.title
Tulvavedet mursivat padon Houstonin eteläpuolella - Asukkaita kehotetaan poistumaan riskialueelta viimeistään nyt

# data[].attributes.attachment_link.description
Tulvavesi aiheuttaa jatkuvasti uusia vaaratilanteita Yhdysvaltain eteläisissä osavaltioissa Harvey-myrskyn takia. Texasin viranomaiset tiedottivat tiistaina illansuussa Suomen aikaa, että suurkaupunki Houstonin eteläpuolella oleva Columbia Lakesin pato on murtunut. Brazorian piirikunnan alueella edelleen olevia ihmisiä kehotettiin poistumaan alueelta mahdollisimman pian. Piirikunnan verkkosivuilla julkaistun tiedotteen mukaan vain yksi moottoritie vie enää pois riskialueelta, ja sekin on vaarassa katketa sateen ja tulvivan joen takia.

# data[].attributes.body
- Pohjois-Koreassa maanjäristys 19.9
- On arvioitu, että se johtui ydinkokeista. Kuitenkin se oli luonnollinen
- Samassa paikassa on aikaisemmin (3.9) tapahtunut järistys
- Maan ydinaseohjelmaa pyritään hillitsemään

# data[].attributes.attachment_link.readable_text
Pohjois-Koreassa mitattiin lauantaina maanjäristys, raportoivat Kiinan ja Etelä-Korean viranomaiset uutistoimistojen mukaan. Maanjäristys herätti aluksi epäilyjä, että järistyksen olisi saattanut aiheuttaa jälleen uusi ydinkoe Pohjois-Koreassa.

Pinnallinen järistys oli voimakkuudeltaan 3,4. Järistyksen keskus oli lähellä aluetta, jolla Pohjois-Korea on tehnyt ydinkokeita.

Kiinan maanjäristyksiä mittaava laitos kuvaili sitä aluksi "epäillyksi räjähdykseksi". Uutistoimisto AFP:n mukaan Kiinan Xinhua-uutistoimisto kertoo sen olleen suunnilleen samassa paikassa kuin 3. syyskuuta tapahtuneen järistyksen keskus. Tämän huomattavasti voimakkaamman järistyksen syyksi osoittautui ydinkoe.

Myöhemmin lauantaina Kiina kuitenkin ilmoitti, ettei lauantainen järistys johtunut ydinräjähdyksestä, kertoi uutistoimisto Reuters. Kiinalaistutkijoiden mukaan järistyksellä oli luonnollisen maanjäristyksen tunnusmerkit.

MAINOS (TEKSTI JATKUU ALLA)

Myös Etelä-Korean ilmatieteen laitoksen mukaan järistys näytti johtuneen luonnollisista syistä.

Ydinkoekieltosopimusta valvova CTBTO-järjestö kertoi tutkivansa "epätavallista seismistä aktiivisuutta" Pohjois-Koreassa noin 50 kilometrin päässä aiempien ydinkokeiden tekopaikasta. Myöhemmin sama järjestö arvioi todennäköiseksi, että lauantain järistys ei ollut ihmisen aiheuttama.

Reutersin mukaan Pohjois-Korean aiemmat kuusi ydinkoetta ovat kaikki aiheuttaneet voimakkuudeltaan vähintään 4,3:n maanjäristyksen. Syyskuun alussa tehty edellinen koe aiheutti järistyksen, jonka voimakkuus oli 6,3.

Pohjois-Koreassa tapahtuvat maanjäristykset herättävät kansainvälistä kiinnostusta, koska maa on tehnyt viime aikoina useita ydin- ja ohjuskokeita.

YK:n turvallisuusneuvosto päätti aiemmin syyskuussa uusista Pohjois-Korean-vastaisista pakotteista hillitäkseen maan ydinaseohjelmaa sen kuudennen ydinkokeen jälkeen. Myös Yhdysvallat määräsi tällä viikolla uusia pakotteita maata vastaan.

Yhdysvaltain presidentti Donald Trump ja Pohjois-Korean diktaattori Kim Jong-un ovat viime päivinä käyneet poikkeuksellisen kiivasta sanasotaa. Pohjois-Korean ulkoministeri uhkasi aiemmin tällä viikolla, että Pohjois-Korea voisi tehdä vetypommikokeen Tyynellämerellä.

# data[].attributes.attachment_link.authors[].name
Ville Eloranta HS, Anu-Elina Ervasti HS, Mikko Paakkanen HS

# data[].attributes.attachment_link.title
Maa järisi Pohjois-Koreassa - Kiina: Kyseessä ei ollut ydinkoe

# data[].attributes.attachment_link.description
Pohjois-Koreassa mitattiin lauantaina maanjäristys, raportoivat Kiinan ja Etelä-Korean viranomaiset uutistoimistojen mukaan. Maanjäristys herätti aluksi epäilyjä, että järistyksen olisi saattanut aiheuttaa jälleen uusi ydinkoe Pohjois-Koreassa. Pinnallinen järistys oli voimakkuudeltaan 3,4. Järistyksen keskus oli lähellä aluetta, jolla Pohjois-Korea on tehnyt ydinkokeita. Kiinan maanjäristyksiä mittaava laitos kuvaili sitä aluksi "epäillyksi räjähdykseksi".

# data[].attributes.body
- Maring niminen sykloni aiheutti tulvan (12.9)
- Filippiinien pääkaupunki ja sen läheiset alueet kärsivät
- Mutavyöryn alle on kuollut 2 ihmistä
- Kyliä evakuoitiin
- Lentoja on peruttu
- Eräät julkiset palvelut eivät palvelleet asiakkaita

# data[].attributes.attachment_link.readable_text
Filippiinien pääkaupunki Manila ja sen lähialueet ovat kärsinyt vakavien tulvien aiheuttamista tuhoista. Maring-nimisestä syklonista aiheutuneet rankkasateet nostattivat tulvia tiistaina ja aiheuttivat vaarallisia mutavyöryjä.

Uutistoimisto Reutersin mukaan ainakin kaksi ihmistä kuoli jäätyään mutavyöryn alle lähellä Manilaa. CNN:n mukaan tulvissa on kuollut myös yksi lapsi.

Reutersin mukaan paikalliset viranomaiset olivat antaneet muutamille Quezon, Lagunan, Rizalin ja Batangan provinssien alueilla sijaitseville kylille evakuointikäskyn, mutta kaikki asukkaat eivät noudattaneet sitä.

Mutavyöryjen odotetaan jatkuvan tiistain aikana.

MAINOS (TEKSTI JATKUU ALLA)

Myrskyn seurauksena useita lentoja peruttiin. Lisäksi muun muassa koulut ja viranomaisten toimistot sulkivat ovensa.

Syklonin odotetaan jatkavan matkaansa merelle keskiviikkona.

# data[].attributes.attachment_link.title
Tuhoisat tulvat valtasivat Filippiinien pääkaupungin Manilan - ainakin kolme kuollut

# data[].attributes.attachment_link.description
Filippiinien pääkaupunki Manila ja sen lähialueet ovat kärsinyt vakavien tulvien aiheuttamista tuhoista. Maring-nimisestä syklonista aiheutuneet rankkasateet nostattivat tulvia tiistaina ja aiheuttivat vaarallisia mutavyöryjä. Uutistoimisto Reutersin mukaan ainakin kaksi ihmistä kuoli jäätyään mutavyöryn alle lähellä Manilaa. CNN:n mukaan tulvissa on kuollut myös yksi lapsi.

# data[].attributes.body
- Hurrikaani Harveytä seuraa Irma
- Ilmastonmuutosta epäillään tekijänä; meren lämpeneminen lisää hurrikaaneissa olevaa vettä
- Elo-, syys- ja lokakuu ovat tyypillisiä hurrikaanikuukausia
- On mahdotonta välttyä hurrikaanin tuhoilta, mutta sen reittiä voidaan ennustaa ja siten varautua

# data[].attributes.attachment_link.readable_text
Tulevaisuudenkuva on synkkä: ilmasto lämpenee, valtamerien vesi lämpenee, ja ihmiset joutuvat yhä useammin kärsimään myrskyistä, tulvista ja muista sään ääri-ilmiöistä.

Hirmumyrsky Harveysta ei ollut vielä ehditty toipua, kun Irma alkoi tehdä tuhojaan, ja Irman perässä on kulkenut Jose, jonka reitti on kuitenkin kääntynyt avomerelle. Samaan aikaan Meksikonlahdella pyörii Katia.

Moni kysyy nyt, onko hurrikaanisuman syy ilmastonmuutos. Vastaus ei kuitenkaan ole niin yksinkertainen.

Ei ole poikkeuksellista, että tähän aikaan vuodesta Atlantilla muodostuu useita hurrikaaneja peräjälkeen. Elo-, syys- ja lokakuu ovat vilkkaimpia hurrikaanikuukausia, koska silloin merivesi on riittävän lämmintä.

MAINOS (TEKSTI JATKUU ALLA)

Ei myöskään voida sanoa, että ilmastonmuutos olisi suoraan aiheuttanut yksittäisen hurrikaanin.

Mutta kun ilmasto lämpenee, se mahdollistaa sen, että jonain päivänä useat osatekijät osuvat kohdalleen ja seurauksena voi olla ennennäkemätön trooppinen hirmumyrsky, sanoo ryhmäpäällikkö Antti Mäkelä Ilmatieteen laitoksesta.

On asioita, joista voidaan olla varmoja. Yksi niistä on tunnettu fysiikan laki: ilma on kaasu, ja mitä lämpimämpää ilma on, sitä enemmän sen sisällä voi olla vesihöyryä.

Maailman ilmatieteen järjestön WMO:n mukaan yhden asteen nousu meriveden lämpötilassa nostaa vesihöyryn määrää ilmassa seitsemän prosenttia. Se tarkoittaa, että hurrikaanin sisällä voi olla entistä enemmän vettä ja se aiheuttaa entistä suurempia rankkasateita ja tulvia.

Siinä on WMO:n mukaan ilmastonmuutoksen yhteys Harvey-hirmumyrskyyn, jonka aikana Houstonissa satoi yli metrin ja tulvat aiheuttivat suurta tuhoa.

Esimerkiksi Meksikonlahdella meren pintalämpötila on noussut 1800-luvun lopulta puoli astetta ihmisen toiminnan takia.

"Mitä lämpimämpää ilma on, sitä enemmän siihen mahtuu energiaa, joka on hurrikaanin käyttövoimaa", Mäkelä toteaa.

Vesihöyry haihtuu lämpimän veden pinnasta, nousee ylöspäin ja tiivistyy pilveksi eli vedeksi. Kun vesihöyry tiivistyy, vapautuu saman verran energiaa kuin höyryn syntymiseen tarvittiin.

Hurrikaanissa pilvi voi Mäkelän mukaan olla tuhansien ukkospilvien summa, ja pilven tiivistyessä vapautuu monen vetypommin verran energiaa.

Kaikkein voimakkaimmat trooppiset myrskyt syntyvät Tyynellä valtamerellä, jossa pintavedet ovat Atlanttia lämpimämpiä.

Pelkkä lämmin merivesi ei kuitenkaan riitä, vaan hurrikaanin muodostumiseen vaikuttaa myös ylemmän ilmakehän virtausrakenne. Jos ylemmässä ilmakehässä sattuu tuulemaan kovaa, hurrikaani heikkenee.

Ylemmän ilmakehän virtausrakenteen vaikutusta ilmastonmuutokseen ei vielä tunneta kovin hyvin. On mahdollista, että ilmaston lämpeneminen itse asiassa vähentää hurrikaaneja.

Sitäkään ei vielä tiedetä, miten arktisen alueen lämpeneminen vaikuttaa ilmavirtauksiin, Mäkelä toteaa.

Suomessa ja muualla arktisella alueella ilmasto lämpenee enemmän kuin muualla. Lumi ja jää heijastavat tehokkaasti Auringon valoa takaisin avaruuteen, mutta kun ne sulavat, lämpöä sitoutuu nykyistä enemmän mereen.

"Arktisella lämpenemisellä voi olla koko maapalloa koskevia vaikutuksia, joita ei vielä ymmärretä", Mäkelä sanoo.

Vaikka ilmaston lämpeneminen ei vaikuttaisi myrskyjen määrään, ilmastonmuutos voi yhdessä tavallista lämpimämmän meriveden kanssa voimistaa trooppisia myrskyjä ja hurrikaaneja, sanoi Texasin teknillisen yliopiston ilmastotutkija Katharine Hayhoe New York Timesille.

Kun vesihöyryn määrä ilmassa kasvaa, hurrikaaneihin liittyvät tulvat voivat Hayhoen mukaan olla paljon suurempi ongelma kuin myrskytuulet ja hyökyaallot.

Tuhojen kannalta olennaista on reitti, jolle hurrikaani osuu, Mäkelä huomauttaa.

Esimerkiksi hirmumyrsky Harvey sattui rantautumaan Yhdysvaltoihin Houstonin seudulle ja pysähtymään rannikolle. Hurrikaani sai lisää energiaa rannikon vesistä, rankkasateet jatkuivat monta päivää, ja pahimmat tuhot syntyivät tulvavesistä.

Karibialla Antiguan ja Barbudan saaret muodostavat valtion ja sijaitsevat vain 60 kilometrin päässä toisistaan. Hirmumyrsky Irman reitti kulki niin, että Antigua pääsi melko vähällä, mutta Barbuda tuhoutui lähes asuinkelvottomaksi.

Hurrikaanien reitteihin ihminen ei voi vaikuttaa, mutta reittejä osataan ennakoida ja hurrikaaneihin voidaan varautua.

Ilmastonmuutoksesta käytävässä poliittisessa keskustelussa kannattaisi Mäkelän mukaan muistaa yksi tosiasia:

"Jos ja kun meillä on tulevaisuudessa lämpimämpi ilmakehä, se ei ainakaan heikennä mahdollisuuksia useammalle tai yhdelle tosi voimakkaalle hurrikaanille. Ilmakehä on kaoottinen systeemi, ja jossain vaiheessa kaikki tekijät osuvat kohdalleen", hän sanoo.

"Asian tajuaminen ei ole mitään rakettitiedettä."

Lisäys 10.9. kello 18.18: Lisätty tieto Josen reitin muuttumisesta.

# data[].attributes.attachment_link.title
HS-analyysi: Ensin iski Harvey, nyt Irma - johtuuko hurrikaanisuma ilmaston­muutoksesta?

# data[].attributes.attachment_link.description
Tulevaisuudenkuva on synkkä: ilmasto lämpenee, valtamerien vesi lämpenee, ja ihmiset joutuvat yhä useammin kärsimään myrskyistä, tulvista ja muista sään ääri-ilmiöistä. Hirmumyrsky Harveysta ei ollut vielä ehditty toipua, kun Irma alkoi tehdä tuhojaan, ja Irman perässä on kulkenut Jose, jonka reitti on kuitenkin kääntynyt avomerelle. Samaan aikaan Meksikonlahdella pyörii Katia.

# data[].attributes.body
- Hurrikaani Jose uhmaa New Yorkia
- 15.5 Jose vahvistui hurrikaanien ykkösuokkaan

# data[].attributes.attachment_link.readable_text
Atlantilla liikkuva Jose-myrsky vahvistui perjantaina taas hurrikaaniluokkaan, kertoo uutistoimisto Reuters. Yhdysvaltain kansallisen hurrikaanikeskuksen NHC:n mukaan Jose saattaa mahdollisesti jopa uhata New Yorkia ja alueita Uudessa-Englannissa.

Myrskyjen voimakkuutta mitataan viisiasteisella kategorialla. Kun Jose suuntasi Bermudan lounaispuolelta pohjoiseen kohti esimerkiksi New Yorkia, se oli voimistunut ykkösluokan hurrikaaniksi.

Viikko sitten Jose-myrsky oli voimakkuudeltaan nelosluokkaa. Alkuviikosta sen tuulet laantuivat.

Viime viikonloppuna Floridassa tuhoja aiheuttanut Irma oli mittaushistorian voimakkain Atlantilla muodostunut hurrikaani. Katso täältä 35 valokuvan kooste Irman tuhoista.

# data[].attributes.attachment_link.title
Jose-hurrikaani keräsi uusia voimia ja voi uhata New Yorkia

# data[].attributes.attachment_link.description
Atlantilla liikkuva Jose-myrsky vahvistui perjantaina taas hurrikaaniluokkaan, kertoo uutistoimisto Reuters. Yhdysvaltain kansallisen hurrikaanikeskuksen NHC:n mukaan Jose saattaa mahdollisesti jopa uhata New Yorkia ja alueita Uudessa-Englannissa. Myrskyjen voimakkuutta mitataan viisiasteisella kategorialla. Kun Jose suuntasi Bermudan lounaispuolelta pohjoiseen kohti esimerkiksi New Yorkia, se oli voimistunut ykkösluokan hurrikaaniksi. Viikko sitten Jose-myrsky oli voimakkuudeltaan nelosluokkaa.

# data[].attributes.body
- Koulurakennus romahtanut Meksikossa 19.9
- Koulun oppilaita oli noin 400
- Rakennuksen romahduksen syy oli maanjäristys
- Pelastustyöt etenevät hitaasti. 11 henkilöä on pelastettu ja uhrimääräksi on arvioitu 30
- Meksikossa on 3 päivän suruaika

# data[].attributes.attachment_link.readable_text
He viruvat jo toista yötä koulupuvuissaan kivikasojen ja teräskappaleiden alla. Lapset ja nuoret opettajineen, kenties kipeästi puristuksissa. Kukaan ei tiedä tarkkaan, kuinka paljon heitä on - ja ovatko he edes hengissä.

Ympärillä tuhansien ihmisten muodostamat ketjut siirtelevät betonimurikoita lohkare lohkareelta kauemmas kasasta, joka vielä tiistaina oli alakoulu.

Meksikon pääkaupungissa Méxicossa romahtanut koulu on muodostunut tiistaisen maanjäristystragedian symboliksi. Koulun romahduksessa menetti henkensä alustavien tietojen mukaan ainakin 21 oppilasta ja opettajaa. The New York Times on laskenut uhriluvuksi 30.

Romahtanutta kouluakin symbolisempi on pieni käsi. Joku näki käden kasassa, jollainen syntyy, kun kivitalo hajoaa. Ja kun kysyttiin, oletko hengissä, sormet liikkuivat.

MAINOS (TEKSTI JATKUU ALLA)

Käsi kuuluu 12-vuotiaalle tytölle, josta voi tulla kahdestoista koulun raunioista pelastettu ihminen - kunhan hänet saadaan esiin.

"Olemme hyvin toiveikkaita, että joitakin voidaan vielä pelastaa", sanoo vapaaehtoinen avustaja David Porras. "Mutta etenemme hitaasti kuin kilpikonnat."

Tähän asti koulun raunioista on pelastettu 11 ihmistä. 60 on lopukkaantunut. Koulussa on 400 oppilasta, mutta tarkkaa tietoa ei ole siitä, kuinka paljon heitä oli paikalla maan järistessä.

Nyt paikalla on tuhansia ihmisiä, jotka kantavat kivien lisäksi kahvia, ruokaa, lääkkeitä, vettä, huopia - kaikkea mahdollista, mitä pelastajat, pelastetut ja omaiset kuten Adriana Fargo voivat tarvita pölyisellä, kaasun ja hien hajuiselle raivaustyömaalla.

"Kukaan ei voi kuvitella tuskaani", oman 7-vuotiaan lapsensa kohtalosta epätietoinen Fargo sanoo.

Vainajien nimiä kirjataan, kun työ jatkuu vuoroin päivänvalossa, vuoroin valonheittimien avittamana.

Vähitellen, äärimmäisen varovasti pelastajat ovat pystyttäneet puista telinettä, jonka tarkoitus on suojata uusilta vyöryiltä, kun tietä 12-vuotiaan tytön luo raivataan - pitkälti käsin.

Tytön luo on ujutettu jo letkulla vettä, eikä hän ole ainoa koulun jäänteissä elossa sinnittelevä.

"Siellä on elonjääneitä", iloitsi vapaaehtoinen Enrique Garcia. "Joku koputti seinään yhdessä paikassa, toisessa vastattiin valoon."

"Emme vain tavoita heitä, koska he ovat jumissa laattojen välissä."

Jotkut ovat voineet käyttää kännykkää, sillä vanhemmat ovat saaneet rauniosta viestejä. Niiden avulla heitä on yritetty paikantaa: oletko pääoven vasemmalla vai oikealla puolella?

Samanlaisia pelastusoperaatioita on käynnissä ympäri Meksikoa, jossa maanjäristys vaati anakin 230 ihmisen hengen.

Pääkaupunki Méxicossa auttamaan ovat lähteneet liikemiehet puvuissaan, opiskelijat farkuissaan, lääkärit suojapuvuissaan ja muut tavalliset ihmiset, kertovat uutistoimistot Reuters ja AFP.

Paikka paikoin innokkaita avustajia on liikaakin, ja viranomaiset joutuvat käännyttämään kypärättömiä auttajia pois vaarallisimmilta paikoilta. Asukkaisiin on myös vedottu, että he lopettaisivat ruuan ja veden jakamisen.

"Ruoka pilaantuu, emmekä tarvitse enempää vettä. Sen sijaan tarvitsemme lääkkeitä ja lääkintätarvikkeita", sotilas huusi megafoniin Méxicon hienostoalueella.

Välillä kaupungissa kuuluu ilonhuutoja ja hurraamista: "Yes, we can!" Taas yksi ihminen on saatu elävänä esiin. Toistaiseksi raunioista on pelastettu viitisenkymmentä ihmistä, presidentti Enrique Peña Nieto kertoi AFP:lle.

Ja tuon tuosta kortteleihin laskeutuu hiirenhiljaisuus, kun pelastusviranomaiset niin käskevät. Ihmisten on vaiettava, jotta mahdollisten eloonjääneiden huudot, kuiskaukset ja koputukset kuuluisivat.

Preidentti on julistanut Meksikoon kolmen päivän suruajan.

"Jokainen minuutti ratkaisee."

# data[].attributes.attachment_link.title
Meksikon pelastustyöt etenevät "kilpikonnan vauhdilla" - Maanjäristyksessä romahtaneen koulun raunioista kaivetaan nyt esiin 12-vuotiasta tyttöä, josta jäi näkyviin vain käsi

# data[].attributes.attachment_link.description
He viruvat jo toista yötä koulupuvuissaan kivikasojen ja teräskappaleiden alla. Lapset ja nuoret opettajineen, kenties kipeästi puristuksissa. Kukaan ei tiedä tarkkaan, kuinka paljon heitä on - ja ovatko he edes hengissä. Ympärillä tuhansien ihmisten muodostamat ketjut siirtelevät betonimurikoita lohkare lohkareelta kauemmas kasasta, joka vielä tiistaina oli alakoulu.

# data[].attributes.body
- Taifuuni ''Talim'' iski Japaniin 17.9.
- 2 kuoli taifuunin aiheuttamien katastrofien vuoksi.
- Lentoja on myös peruttu
- Alueen asukkaita evakuoitiin turvaan

# data[].attributes.attachment_link.readable_text
Voimakas Talim-taifuuni on iskenyt Japaniin. Ainakin kaksi ihmistä on kuollut, kertoo uutistoimisto AFP. Toinen kuolleista on iäkäs maanvyörymän alle jäänyt nainen ja toinen mies, joka hukkui tulvivaan jokeen uponneeseen autoon. Lisäksi kolme ihmistä oli viranomaisten mukaan kateissa varhain maanantaina Suomen aikaa.

Julkisen yleisradioyhtiön NHK:n mukaan ainakin nelisenkymmentä ihmistä on loukkaantunut.

Talim-nimellä tunnettu taifuuni raivosi sunnuntaina Kyūshūn saarella ja suuntasi koilliseen Hokkaidōlle. Viime viikolla Talim liikkui Taiwanin yli.

Taifuunin vuoksi Japanissa on peruttu yli sata lentoa, ja myös junavuoroja jää ajamatta.

MAINOS (TEKSTI JATKUU ALLA)

Viime kuussa trooppinen hirmumyrsky Noru tappoi kaksi ihmistä, ja yli 50 loukkaantui.

# data[].attributes.attachment_link.keywords[]
Boats and boating--Equipment and supplies

# data[].attributes.attachment_link.title
Taifuuni murjoo Japania - ainakin kaksi kuollut

# data[].attributes.attachment_link.description
Voimakas Talim-taifuuni on iskenyt Japaniin. Ainakin kaksi ihmistä on kuollut, kertoo uutistoimisto AFP. Toinen kuolleista on iäkäs maanvyörymän alle jäänyt nainen ja toinen mies, joka hukkui tulvivaan jokeen uponneeseen autoon. Lisäksi kolme ihmistä oli viranomaisten mukaan kateissa varhain maanantaina Suomen aikaa. Julkisen yleisradioyhtiön NHK:n mukaan ainakin nelisenkymmentä ihmistä on loukkaantunut.